Diari Oficial de la Generalitat Valenciana


Sumari del DOGV 5523, del 30-05-2007 (2007/6894)

ACORD de 26 d'abril del 2007, de la Comissió Territorial d'Urbanisme de Castelló, relatiu al Pla de reforma interior de la UE 2 de Castellnovo.
-----------------------------------------------------------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6894


Data del document
:   26-04-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Castellnovo
    * pla d'urbanisme

ACORD de 26 d'abril del 2007, de la Comissió Territorial d'Urbanisme de Castelló, relatiu al Pla de reforma interior de la UE 2 de Castellnovo. [2007/6894]  
Vist l'expedient relatiu al Pla de reforma interior de la UE.2 de Castellnovo, i de conformitat amb els següents,   
Antecedents  
Primer. El Ple de l'Ajuntament de Castellnovo, per acord de 3 de febrer del 2003, va sotmetre el públic el Pla de reforma interior, el Programa d'actuació integrada, el Projecte d'urbanització i el Projecte de reparcel·lació per al desenvolupament de la UE-2 denominada Paraje Cuesta el qual es va dur a terme per mitjà d'anuncis publicats en el periòdic Levante de 18 de març del 2003, i en el Diari Oficial de la Generalitat de 13 de març del 2003. Transcorregut el període d'informació al públic, durant el qual i sobre el Pla de reforma interior, no es va produir cap al·legació, encara que sobre el projecte de reparcel·lació es van presentar 11 al·legacions, el Ple de l'Ajuntament va acordar l'aprovació provisional del Pla de reforma interior el 17 de febrer del 2004.  
Segon. La documentació remesa està composta per memòria informativa i justificativa, plànols d'informació i d'ordenació.  
Tercer. L'objecte d'aquesta documentació és, en ocasió del desenvolupament de l'àmbit denominat Paraje Cuesta proposar la delimitació de la unitat d'execució número 2 del sòl urbà de les normes subsidiàries de Castellnovo, duent a terme la seua programació, sense introduir cap canvi en l'ordenació detallada inicialment prevista.  
Fonaments de dret  
Primer. De conformitat amb el que establix la disposició transitòria primera, apartat primer, de la Llei 16/2006, de 30 de desembre, urbanística valenciana (d'ara endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.  
Segon. La tramitació del Pla de reforma interior de la unitat d'execució núm. 2 de les normes subsidiàries de Castellnovo ha sigut correcta, de conformitat amb el que establix l'article 38 i següents de la Llei 6/1994, de 15 de novembre, reguladora de l'activitat urbanística, d'ara endavant LRAU, com també en l'article 158 i següents del Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana, d'ara endavant RPCV.   
Tercer. La documentació està completa, en compliment del que disposa l'article 27 en relació amb el 23 de la LRAU, com també en els articles 74 i 75, en relació amb la finalitat establida en el 118 tots aquests del RPCV.  
Quart. L'article 118 del RPCV, relatiu a la delimitació d'unitats d'execució en plans de reforma interior establix que «Per mitjà del Pla de reforma interior poden esmenar-se les insuficiències d'un pla general que no haja delimitat la unitat d'execució per a terrenys l'adequada urbanització dels quals convinga realitzar per mitjà d'actuacions integrades per ser tècnicament impossible o inadequat efectuar-la per mitjà d'actuació aïllada.»  
Aquest pla de reforma interior no modifica les determinacions de les normes subsidiàries vigents, per la qual cosa com no altera ni la seua ordenació estructural ni la detallada, no es requerix la tramitació conjunta de cap document d'homologació de l'àmbit de la unitat, i l'ajuntament és competent per a la inclusió d'àmbits determinats en unitats d'execució, amb vista a possibilitar un desenvolupament més adequat d'aquests. Tampoc concorren un altre tipus de determinacions amb incidència en interessos supramunicipals, per la qual cosa el control que cal exercir en ocasió de l'aprovació definitiva ha de limitar-se al control de legalitat, que en el present cas no es veu qüestionat, per la qual cosa, no s'advertix, doncs, cap obstacle que puga qüestionar l'aprovació definitiva del Pla de reforma interior.  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans de reforma interior, de municipis de menys de 50.000 habitants, de conformitat amb el que disposa l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Per raó de tot el que antecedix, la Comissió Territorial d'Urbanisme de Castelló acorda: aprovar definitivament el Pla de reforma interior de la unitat d'execució núm. 2 del sòl urbà de Castellnovo.  
Contra aquest acord, que no posa fi a la via administrativa, pot interposar-se recurs d'alçada, en el termini d'un mes, davant de la secretària autonòmica de Territori i Medi Ambient de la conselleria de Territori i Habitatge, això sense perjudici d'utilitzar qualsevol altre recurs que es considere oportú.  
Castelló, 26 d'abril de 2007.- El secretari de la Comissió Territorial d'Urbanisme: Fernando Renau Faubell.